open-index/open-wikipedia-markdown huggingface dataset:
Priit Sarv

**Priit Sarv** (sündinud 4. jaanuaril 1962 Tartus) on eesti füüsik.

Ta lõpetas 1979. aastal Tallinna 2. Keskkooli ning 1984. aastal Tartu Riikliku Ülikooli füüsika erialal ja 1988. aastal aspirantuuri. 1998. aastal kaitses ta füüsikas filosoofiadoktori väitekirja “High resolution solid-state NMR studies of zeolites” ("Tseoliitide uurimine kõrglahutusliku tahkiste TMR meetodil").

Sarv oli aastatel 1984–1998 Keemilise ja Bioloogilise Füüsika Instituudi nooremteadur ja teadur, 1999. aastast keemilise füüsika labori vanemteadur, ühtlasi Vendomar AS-i tehnikadirektor. Tema uurimisvaldkond on mikropoorsed ja mesopoorsed materjalid, tahkise tuumamagnetresonants. Ta on avaldanud üle 30 teaduspublikatsiooni.

Sarv oli aastatel 1994–2013 Isamaa ja Res Publica Liidu liige.

## Isiklikku
Tema isa oli vabadusvõitleja, tõlkija ja matemaatik Enn Sarv, vend on matemaatik ja arvutiteadlane Laur Sarv.

## Viited


## Välislingid

* Priit Sarv ETIS-s
* Vabariikliku konkursi laureaadid Tartu Riiklik Ülikool, 11. jaanuar 1985
* Tiit Kändler. Kristallid nagu sõelad Eesti Päevaleht, 14. oktoober 1996
Naiste Ööde filmifestival

**Naiste Ööde filmifestival** ehk **NÖFF** on Raplas toimuv filmifestival, mis keskendub naistele ja nende lugudele. Festival toimub varakevadel ja selle eesmärk on tuua esile naiste võim ja vägi läbi erinevate filmide ja kultuuriprogrammide. 

NÖFFi korraldab vabaühendus Ettevõtlikud Naised Raplamaal alates 2019. aastast. Festival annab välja Leida Laiuse nimelist rändauhinda silmapaistvatele Eesti naisfilmitegijatele. Tunnustuse on pälvinud Marianne Kõrver, Katrin Kissa, Moonika Siimets, Elen Lotman, Anna Hints, Eeva Mägi ja Kersti Miilen.

NÖFFi patrooniks on Pimedate Ööde filmifestivali juht Tiina Lokk.

## Viited
Roosa mütsik

**Roosa mütsik** (*Mycena rosella*) on mütsikuliste sugukonda kuuluv seeneliik.

## Välislingid
* Roosa mütsik andmebaasis eElurikkus
Joakim Helenius

**Joakim Johan  Helenius** (sündinud 24. novembril 1957) on soome päritolu Eesti ettevõtja ja maletegelane.

Ta on lõpetanud Cambridge'i Ülikooli majandusteaduse erialal.

Ta on investeerimisettevõtte Trigon Capital omanik ja juhatuse esimees ning 2023. aastast Eesti Maleliidu president.

Sai 2022. aastal Eesti  kodakondsuse.

Äripäeva 2025. aasta rikaste edetabelis hinnati tema vara väärtuseks 59,6 miljonit eurot, millega ta paigutus edetabelis 100. kohale.

## Tunnustus
*2008 – Valgetähe IV klassi teenetemärk
*2011 – aasta ärijuht

## Viited

## Välislingid
*Joakim Helenius FIDE andmebaasis
Leo Sauemägi

**Leo Sauemägi** (1. jaanuar 1928 Tallinn – 23. detsember 1987 Tallinn) oli eesti arstiteadlane, pulmonoloog.

Ta lõpetas aastal 1947 Tallinna 2. Keskkooli, 1953 Tartu Riikliku Ülikooli arstiteaduskonna, oli 1962–1965 Moskvas Tuberkuloosi Teadusliku Uurimise Keskinstituudi aspirant, sai 1966 meditsiinikandidaadi kraadi väitekirjaga "Kopsutuberkuloosihaigete kopsude verevarustuse ja ventilatsiooni elektrokümograafiline iseloomustus”.

Sauemägi oli aastatel 1953–1962 Vabariikliku Tuberkuloosidispanseri ftisiaater, 1965–1973 Eksperimentaalse ja Kliinilise Meditsiini Instituudis tuberkuloosi sektori (hilisema pulmonoloogia osakonna) nooremteadur, 1973. aastast vanemteadur, 1975–1986 ühtlasi ajakirja Nõukogude Eesti Tervishoid teadustoimetaja. Ta uuris krooniliste mittespetsiifiliste kopsuhaiguste probleeme.

## Viited
Codex Cavensis

***Codex Cavensis*** ehk **La Cava piibel** on 9. sajandil Hispaanias, oletatavasti Alfonso II aegses Astuuria kuningriigis kirja pandud ladinakeelne illumineeritud piibel. Käsikiri asub La Trinità della Cava kloostris Cava de' Tirreni lähedal Campanias Itaalias (kohaviidaga Biblioteca statale del Monumento Nazionale Badia di Cava, Ms. memb), kuhu ta võidi tuua 12. sajandil. 

## Kirjeldus
Käsikiri koosneb 330 pärgamentlehest mõõdus 320 × 260 mm. Tekst on üks tähtsamaid näiteid Hispaanias kirja pandud Vulgata tekstist selle Hispaaniale iseloomulike lühendite, ortograafia, kirjastiili ja kaunistustega. Vana testamendi tekst sisaldab viiteid väga vanadele Itaalia eeskujudele. Käsikirjas on leheküljel 166v kirjutaja nimi "Danila scriptor".

Kuna peetakse ebatõenäoliseks, et nii luksuslik käsikiri saadi valmistada muslimite kontrolli all olevatel Hispaania aladel, on tõenäolisim käsikirja loomise koht Astuuria kuningriik, tolle perioodi suurim kristlik riik. Käsikirja kaunistuste hulgas esineb neljas kohas risti kujutis, ainus eksplitsiitselt kristlik sümbol kogu käsikirjas.

Käsikirja kaunistuste hulka kuuluvad lisaks ülalnimetatud neljale ristile pealkirju ja *[[explicit]]*-teksti ümbritsevad raamid ning kaunistatud initsiaalid. Frontispissil fo 1 verso ja prohvetite raamatute alguses fo 143 recto on kaks sirkli abiga joonistatud lineaarset risti. Fo 100 verso lehel on Psalmide pealkirja raam ristikujuline. Ristikujulisena on vormistatud ka tekst leheküljel fo 220 verso, milles on Hieronymuse eessõna Uuele testamendile. See tekst on kollase, valge ja punase tindiga kirjutatud siniseks värvitud taustale. Käsikiri sisaldab veel üht siniseks ja kolme purpurseks värvitud lehte. Kaunistatud initsiaalid meenutavad stiililt Merovingide illuminatsiooni ja mõningaid näiteid läänegooti kirja initsiaalidest.

Peetakse võimalikuks, et kirjutaja Danila kopeeris La Cava piibli varasemast, kaduma läinud Läänegootide kuningriigi käsikirjast. Sellele viitavad pealkirjade ja *explicit*i raamid, milletaolisi leidub varasemates käsikirjades, ja värvilisel taustal värvilise tindiga leheküljed sarnanevad hilisantiiksete käsikirjadega, milles on kuld- või hõbetindiga kirjutatud tekst purpurpärgamendile (näiteks Rossano purpurkäsikiri).

## Viited

## Välislingid
* Cava de' Tirreni, Biblioteca statale del Monumento nazionale della Abbazia Benedettina della Ss. Trinità, Codices Cavenses, Cod.1 Biblia Sacra (digitaliseeritud käsikiri)
Naiste FIDE meister

**Naiste FIDE meister** (inglise keeles *Women FIDE Master*; lühend **WFM**) on males sportlike saavutuste eest tulemustepõhiselt antav nimetus, mida 1978. aastast annab Rahvusvaheline Maleföderatsioon (FIDE) oma liikmesliitude naismaletajatele vastavate nõuete täitmisel.

Nõuded naiste FIDE meistri nimetuse saamiseks on madalamad kui naiste rahvusvahelise meistri nimetuse saamiseks.

FIDE meistri nimetusest madalam nimetus on naiste meistrikandidaat.

2022. aastal Indias peetud 44. maleolümpial kuulusid Eesti naiskonda kolm (Anastassia Sinitsina, Triin Narva ja Sofia Blohhin) ning 2024. aastal Budapestis toimunud 45. maleolümpial kaks naiste FIDE meistrit (Triin Narva ja Sofia Blohhin). 

## Vaata ka
*FIDE meister
La Trinità della Cava klooster

**La Trinità della Cava klooster** (ladina keeles *Abbatia Territorialis Sanctissimae Trinitatis Cavensis*) ehk **Badia di Cava** on benediktlaste klooster Lõuna-Itaalias Salerno provintsis Cava de' Tirreni lähedal.

## Ajaloost
Kloostri asutas 1011. aastal Alferius Pappacarbonest, Salerno aadlik, kellest sai Cluny munk. Ta elas erakuna Arsiccia koopas; tema järgijad panid aluse esimestele kloostrihoonetele. Paavst Urbanus II andis kloostrile rohkelt privileege, sealhulgas oma jurisdiktsiooni ümbritsevate alade üle.

1394. aastal Bonifatius IX ajal sai kloostrist piiskopkonna keskus.

1796. aastal moderniseeriti kloostri hoonetest suurem osa. Säilinud on gooti ristikäik ja vanad sarkofaagid kirikus. Kirikus on kuninganna Burgundia Sibylla (suri 1150), Sitsiilia kuninga Roger II teise abikaasa haud, samuti arvukalt silmapaistvate vaimulike haudu.

Napoleoni ajal klooster suleti, kuid kogukond säilis tänu abt Carlo Mazzacane tegevusele ja taastati hiljem. 

Paavst Leo XIII kanoniseeris kloostri esimesed neli abti – Alferius; Leo I (1050–1079); Peetrus Pappacarbonest (1079–1122) ja Constabilis (1122–1124) – 1893. aastal pühakutena.

## Raamatukogu
Kloostris asub rikkalik raamatukogu, tänapäeval nime all Biblioteca statale del Monumento Nazionale Badia di Cava. Selle kogus on enam kui 80 000 raamatut ja enam kui 15 000 pärgamentkäsikirja. Kogus leidub suur hulk ajaloolisi riiklikke ja eradokumente alates 8. sajandist, sealhulgas Codex Legum Longobardorum 1004. aastast ja 9. sajandil loodud *[[Codex Cavensis]]*, samuti arvukalt hällitrükiseid 16. sajandist.

## Viited
Andrei Timošin

**Andrei Timošin** (sündinud 2003) on Eesti maletaja. 

Ta võitis Eesti meistrivõistlustel 2021. aastal pronksmedali ja 2022. aastal hõbemedali. Ühtlasi täitis ta 2022. aasta meistrivõistlustel rahvusvahelise meistri normi.

2024. aastal Budapestis toimunud 45. maleolümpial kuulus ta Eesti võistkonda. Ta tegi kaasa seitsmes voorus (11-st) ja kogus 2,5 punkti.

Ta on Kohtla-Järve spordiklubi Kalev mängija.

## Viited

## Välislingid
*Andrei Timošin FIDE andmebaasis
*Eesti meistriks males tuli Aleksandr Volodin. sport.err.ee, 18. detsember 2022 (videolõik Andrei Timošini mängust Eesti meistri Andrei Volodiniga)
Cava de' Tirreni

**Cava de' Tirreni** ([ˈkaːva de tirˈrɛːni]) on linn ja *[[comune]]* Salerno provintsis Campanias Itaalias, 10 km Salernost loodes. Koht on populaarne turismipiirkond ja seal asub rikkaliku ajaloolise raamatukoguga La Trinità della Cava klooster.

## Pildid

Facciata del Santuario.JPG|Pühade Franciscuse ja Antoniuse kiriku fassaad
Portici di Cava de' Tirreni.jpg|Borgo Scacciaventi arkaadid
Badia di Cava.JPG|La Cava klooster
Cava de' Tirreni - Panorama da 'La Serra'.jpg|*La Serra* panoraam
Cava de' Tirreni - Monte Castello.jpg|Monte Castello
Cava de' Tirreni - Statale, autostrada e ferrovia.jpg|Vaade linnale lõunast Salerno poolt
Cava de' Tirreni - Panorama da Dupino.jpg|Vaade Dupino, poolt, taamal Türreeni meri
Cava de' Tirreni - Chiesa della Madonna dell'Olmo.jpg|Madonna dell’Olmo kirik
Cava de' Tirreni - Piazza Duomo a Natale.jpg|Katedraali väljak jõulude ajal


Cava de' Tirreni sõpruslinnad on
* Gorzów Wielkopolski (Poola)
* Schwerte (Saksamaa)
* Pittsfield (Massachusetts) (Ameerika Ühendriigid)
* Kaunas (Leedu)
* Helsinki (Soome)

## Viited
Częstochowa maakond

**Częstochowa maakond** (poola keeles *powiat częstochowski*) on 2. järgu haldusüksus (maakond) Poolas Sileesia vojevoodkonna põhjaosas. Maakonna keskus asub Częstochowa linnas, mis maakonna koosseisu ei kuulu.

Częstochowa maakond likvideeriti 1975. aastal, kuid taastati 1. jaanuaril 1999.

## Haldusjaotus
Maakonnas on neli linna: Blachownia, Koniecpol, Olsztyn ja Przyrów.

Częstochowa maakonnas on 16 valda:
*Blachownia vald
*Dąbrowa Zielona vald
*Janówi vald
*Kamienica Polska vald
*Kłomnice vald
*Koniecpoli vald
*Konopiska vald
*Kruszyna vald
*Lelówi vald
*Mstówi vald
*Mykanówi vald
*Olsztyni vald
*Poczesna vald
*Przyrówi vald
*Rędziny vald
*Starcza vald

## Viited
Ladakh

**Ladakh** on piirkond Indias, mis halduslikult on liiduterritoorium ja moodustab suurema Kashmiri piirkonna idaosa, mis on olnud India ja Pakistani vahelise vaidluse objektiks alates 1947. aastast ning India ja Hiina vahel alates 1959. aastast. Ladakh piirneb idas Hiina Tiibeti autonoomse piirkonnaga, lõunas Himachal Pradeshi osariigiga, läänes nii India hallatava liidu territooriumiga Jammu ja Kashmiriga ning Pakistani hallatava Gilgit-Baltistaniga läänes ja Xinjiangiga üle Karakorami põhjas. See ulatub Siacheni liustikust Karakorami ahelikus põhjas kuni Himaalaja peaahelikunini lõunas. India valitsus väidab, et idapoolne piirkond, mis hõlmab asustamata Aksai Chini tasandiku on osa Ladakhist, kuid see on Hiina võimu all.

2019. aasta augustis vastu võetud seadusega reorganiseeriti Jammu ja Kashmiri osariik 31. oktoobril 2019 kaheks liiduterritooriumiks – Jammu ja Kashmir ning Ladakh.

## Välislingid
*https://ladakh.nic.in/
Pihtkond

**Pihtkond** on suurema linnakoguduse alajaotus, harilikult oma õpetajaga.

Pihtkondi võidakse tähistada järjekorranumbriga, näiteks I, II, III pihtkond, või rahvuse alusel, näiteks eesti, saksa, rootsi, vene pihtkond.
Juurkõrges

**Juurkõrges** (*Phaeocollybia*) on šampinjonilaadsete seltsi *[[Hymenogastraceae]]* sugukonda kuuluv seente perekond.

Seeneperekond sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.

## Liike
**[[Phaeocollybia arduennensis]]*
**[[Phaeocollybia christinae]]*
**[[Phaeocollybia jennyae]]*
**Phaeocollybia lugubris* – ruske juurkõrges

## Välislingid
*
FIDE meister

**FIDE meister** (inglise keeles *FIDE Master*; lühend **FM**) on males sportlike saavutuste eest tulemustepõhiselt antav nimetus, mida 1978. aastast annab Rahvusvaheline Maleföderatsioon (FIDE) oma liikmesliitude maletajatele vastavate nõuete täitmisel.

Nõuded FIDE meistri nimetuse saamiseks on madalamad kui rahvusvahelise meistri nimetuse saamiseks.

FIDE meistri nimetusest madalam nimetus on meistrikandidaat.

2022. aastal Indias peetud 44. maleolümpial kuulus Eesti meeskonda ka üks FIDE meister (Kirill Chukavin), kes mängis teisel laual ja kohtumises Argentinaga esimesel laual. Chukavin sai FIDE meistri nimetuse 16-aastaselt.

## Vaata ka
*Naiste FIDE meister
Cieszyni maakond

**Cieszyni maakond** (poola keeles *powiat cieszyński*) on 2. järgu haldusüksus (maakond) Poolas Sileesia vojevoodkonna lõunaosas. Maakonna halduskeskus on Cieszyni linn. Cieszyni maakond piirneb läänes Tšehhiga ja lõunas Slovakkiaga.

Cieszyni maakond moodustati 1. jaanuaril 1999.

## Haldusjaotus
Maakonnas on viis linna: Cieszyn, Skoczów, Strumień, Ustroń ja Wisła.

Cieszyni maakonnas on üheksa valda:
*Brenna vald
*Chybie vald
*Dębowieci vald
*Goleszówi vald
*Hażlachi vald
*Istebna vald
*Skoczówi vald
*Strumieńi vald
*Zebrzydowice vald

## Viited
Ruske juurkõrges

**Ruske juurkõrges** (*Phaeocollybia lugubris*) on šampinjonilaadsete seltsi *[[Hymenogastraceae]]* sugukonda kuuluv seeneliik.

Seen on kibeda maitsega. 

Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.

## Välislingid
* Ruske juurkõrges andmebaasis eElurikkus
Gliwice maakond

**Gliwice maakond** (poola keeles *powiat gliwicki*) on 2. järgu haldusüksus (maakond) Poolas Sileesia vojevoodkonna lääneosas. Maakonna halduskeskus on Gliwice linn.

Gliwice maakond moodustati 1. jaanuaril 1999.

## Haldusjaotus
Maakonnas on neli linna: Knurów, Pyskowice, Sośnicowice ja Toszek.

Gliwice maakonnas on kuus valda:
*Gierałtowice vald
*Pilchowice vald
*Rudzinieci vald
*Sośnicowice vald
*Toszeki vald
*Wielowieśi vald

## Viited
Chicago lipp

**Chicago lipp** on esinduslipp, mida kasutab Chicago suurlinn Illinoisi osariigis Ameerika Ühendriikides.

Lipp võeti kasutusele 1917. aastal ja selle kujundas linnavolikogu korraldatud ideekonkursi võitja Wallace Rice. Algselt oli lipul kaks punast tähte, kolmas täht lisati 1933. aastal ja neljas 1939. aastal. Lipust on saanud populaarne ja tuntud linna sümbol. Põhja-Ameerika juhtiv liputeaduseorganisatsioon NAVA valis selle Washingtoni lipu järel paremuselt teiseks lipuks USA-s.

## Sümboolika
Lipul on valgel taustal kaks helesinist triipu, mille vahel on neli punast kuueharulist tähte.

Tähed sümboliseerivad nelja sündmust linna ajaloos: Fort Dearborni rajamist aastal 1803, Chicago suurt tulekahjut aastal 1871 ning aastatel 1893 ja 1933–1934 Chicagos toimunud maailmanäitusi.

Kaks rööpset horisontaalset helesinist triipu sümboliseerivad Chicago jõge.

## Viited
Sierra Nevada de Santa Marta

**Sierra Nevada de Santa Marta** on Andide mäestikust eraldi asuv mäeahelik Colombia põhjaosas, mille maksimaalne kõrgus on 5730 m. 

Mäeahelik jääb Kariibi mere rannikust mõnikümmend kilomeetrit lõunasse. Sierra Nevada on kompaktne mäerühm, mille pindala on suhteliselt väike (17 000 km²) ja mida ümbritsevad alad, mille kõrgus on alla 200 m.

Mäeaheliku kõrgeim tipp võib olla kas Pico Cristóbal Colón või Pico Simón Bolívar (asuvad teineteisest vaid 680 meetri kaugusel). Mõlemad asuvad merepinnast umbes 5730 meetri kõrgusel. Üks neist kahest on ühtlasi Colombia kõrgeim mäetipp.

## Viited

## Välislingid
Kłobucki maakond

**Kłobucki maakond** (poola keeles *powiat kłobucki*) on 2. järgu haldusüksus (maakond) Poolas Sileesia vojevoodkonna põhjaosas. Maakonna halduskeskus on Kłobucki linn.

Kłobucki maakond moodustati 12. aprillil 1952, kuid kaotati 1. juunil 1975. Kłobucki maakond taastati 1. jaanuaril 1999.

## Haldusjaotus
Maakonnas on kaks linna: Kłobuck ja Krzepice.

Kłobucki maakonnas on üheksa valda:
*Kłobucki vald
*Krzepice vald
*Lipie vald
*Miedźno vald
*Opatówi vald
*Panki vald
*Popówi vald
*Przystajńi vald
*Wręczyca Wielka vald

## Viited
Lublinieci maakond

**Lublinieci maakond** (poola keeles *powiat lubliniecki*) on 2. järgu haldusüksus (maakond) Poolas Sileesia vojevoodkonna lääneosas. Maakonna halduskeskus on Lublinieci linn.

Lublinieci maakond moodustati 1. jaanuaril 1999.

## Haldusjaotus
Maakonnas on kaks linna: Lubliniec ja Woźniki.

Lublinieci maakonnas on seitse valda:
*Boronówi vald
*Ciasna vald
*Herby vald
*Kochanowice vald
*Koszęcini vald
*Pawonkówi vald
*Woźniki vald
Dead by Sunrise

**Dead by Sunrise** oli Ameerika rokkansambel, mis alustas tegevust 2005. aastal. Nende debüütalbum "Out of Ashes" ilmus 13. oktoobril 2009.

## Diskograafia
### Albumid
*"Out of Ashes" (2009)

### Singlid
*"Crawl Back In" (2009)
*"Let Down" (2009)
*"Fire" (2010)
Chicago metroo

**Chicago metroo** ehk **Chicago "L"** (lühend sõnast *elevated* ehk "kõrgendatud") on metroo, mis teenindab Ameerika Ühendriikide Illinoisi osariigi Chicago linna ja mõnda seda ümbritsevat eeslinna. Metrood haldab Chicago Transpordiamet (CTA). See on 2014. aasta seisuga 165,4 km pikkusega suuruselt neljas ning kasutajate arvult New Yorgi metroo ja Washingtoni metroo järel kolmas metroosüsteem Ameerika Ühendriikides. Chicago metroorongid teevad iga päev umbes 1888 reisi, teenindades 145 metroojaama kaheksal liinil. 2023. aastal oli kasutas metrood 117 447 000 sõitjat ning 2024. aasta teises kvartalis kasutas seda ligikaudu 400 000 inimest päevas.

"L" pakub 24-tunnist teenindust punasel ja sinisel liinil ning sellega on Chicago koos New Yorgi ja Kopenhaageniga ainsad kolm linna maailmas, mille metrood pakuvad 24-tunnist teenust mõnel oma liinil kogu oma linna piirides. Chicago metroo vanimad lõigud alustasid tööd 1892. aastal. 

Chicago metrood on tunnustatud Chicago tiheda linnatuumiku kasvu soodustamise eest, mis on üks linna eripäradest. "L" sai oma nime, kuna enamik süsteemist töötab kõrgendatud rööbasteel. Mõned metroolõigud asuvad ka tunnelites.

## Viited
Grey Daze

**Grey Daze** on Ameerika rokkansambel, mis alustas tegevust 1993. aastal. See oli Linkin Parki vokalisti Chester Benningtoni üks esimesi bände.

## Ajalugu
Grey Daze'i asutas 1993. aastal trummar Sean Dowdell koos Chester Benningtoniga. Lisaks liitusid bändiga kitarrist Steve Mitchell ja bassimängija Jonathan Krause. Kuigi koosseisus toimus mitmeid muudatusi, püsis bänd koos viis aastat, andes välja kaks täispikka albumit: "Wake Me" 1994. aastal ja "...No Sun Today" 1997. aastal. 1998. aastal lahkusid Bennington ja Beyers bändist sisemiste konfliktide tõttu, mis viis lõpuks Grey Daze'i laialiminekuni. 1999. aastal liitus Bennington ansambliga Xero, millest hiljem sai Linkin Park.

Bänd ei tegutsenud, kuni Benningtoni kavandatud taasühinemiseni 2017. aastal. Benningtoni surma tõttu taasühinemist siiski ei toimunud. Peagi algas töö albumi "Amends" jaoks. Album ilmus 2020. aasta juunis. Albumil kasutati Benningtoni vokaali 1994 ja 1997. aastal ilmunud lugudelt, millele lindistati uued instrumentaalid.

## Liikmed
*Cristin Davis – kitarr
*Sean Dowdell – trummid, taustalaul
*Cris Hodges – laul

## Diskograafia
### Stuudioalbumid
*"Wake Me" (1994)
*"...No Sun Today" (1997)
*"Amends" (2020)
*"The Phoenix" (2022)
Rap rock

***Rap rock*** on rokkmuusikastiil, mis sai alguse 1980. aastatel, kui räpparid hakkasid hiphopmuusikasse lisama originaalseid ja sämplitud rokkmuusikas kasutatavaid instrumente. Stiil saavutas suurima edu 1990. aastate lõpus ja 2000. aastate alguses.
What I've Done

**"What I've Done"** on ansambli Linkin Park singel, mis ilmus 2007. aasta aprillis.

Laulu "What I've Done" live versioon, albumilt "Road to Revolution: Live at Milton Keynes", kandideeris 52. Grammy auhindade jagamisel parima hard rock esituse kategoorias, kuid ei võitnud. See on ühtlasi 2007. aasta ulmefilmi "Transformers" lõputiitrite lugu. Lugu saavutas Billboard Hot 100 edetabelis 7. koha.

## Lood
**CD 1**
#"What I've Done" – 3:28
#"Faint" (Live) – 2:46

**CD 2 • Austraalia singel • [[iTunes]] EP**
#"What I've Done" – 3:28
#"Faint" (Live) – 2:46
#"From the Inside" (Live) – 3:31
Myszkówi maakond

**Myszkówi maakond** (poola keeles *powiat myszkowski*) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Myszkówi linn.

Myszkówi maakond moodustati 1. jaanuaril 1956, kuid likvideeriti 1975. aastal. Myszkówi maakond taastati 1. jaanuaril 1999.

## Haldusjaotus
Maakonnas on kolm linna: Koziegłowy, Myszków ja Żarki.

Myszkówi maakonnas on neli valda:
*Koziegłowy vald
*Niegowa vald
*Poraj vald
*Żarki vald

## Viited
Given Up

**"Given Up"** on ansambli Linkin Park singel, mis ilmus 2008. aasta märtsis. See on neljas singel albumilt Minutes to Midnight. 
Loo tipphetkeks peetakse Chester Benningtoni oskust hoida nooti 17 sekundit (2:27-2:44).

## Lood
**Euroopa singel**
#"Given Up" – 3:09
#"Valentine's Day" (Live from Frankfurt Germany, Jan. 20 '08) – 3:23

**[[iTunes]] EP**
#"Given Up" – 3:09
#"Valentine's Day" (Live from Frankfurt Germany, Jan. 20 '08) – 3:23
#"In Between" (Live from London UK, Jan. 29 '08) – 3:25
Mikołówi maakond

**Mikołówi maakond** (poola keeles *powiat mikołowski*) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Mikołówi linn.

Mikołówi maakond moodustati 1. jaanuaril 1999.

## Haldusjaotus
Maakonnas on kolm linna: Łaziska Górne, Mikołów ja Orzesze.

Mikołówi maakonnas on kaks valda:
*Ornontowice vald
*Wyry vald

## Viited
Andri Barõšpolets

**Andri Vadõmovõtš Barõšpolets** (ukraina keeles Андрій Вадимович Баришполець; sündinud 16. jaanuaril 1991 Kiievis) on ukraina maletaja, rahvusvaheline suurmeister (2013). 

Ta on lõpetanud Kiievi Mogila Akadeemia. 

Barõšpolets sai suurmeistriks 22-aastaselt 2013. aastal. Neli aastat varem oli ta FIDE-lt saanud rahvusvahelise meistri nimetuse. 

Ta võitis 2015. aastal 13. Parsvanthi rahvusvahelise suurmeistrite maleturniiri.

2022. aastal kandideeris Barõšpolets Rahvusvahelise Maleliidu (FIDE) presidendiks, kuid neljast kandidaadist osutus edukaks senine president Arkadi Dvorkovitš.

## Viited

## Välislingid
*Andri Barõšpolets FIDE andmebaasis
Karlheinz Deschner

**Karl Heinrich Leopold Deschner** (23. mai 1924 – 8. aprill 2014) oli saksa uurija ning kirjanik, kes pälvis Euroopas avaliku tähelepanu oma terava ja karmilt kriitilise käsitlusega kristluse, eriti katoliku kiriku vastu, nagu see väljendus mitmetes artiklites ja raamatutes, kulmineerudes tema 10-köitelises "Kristluse kriminaalne ajalugu" (Kriminalgeschichte des Christentums, Rowohlt Verlag, Reinbek).https://en.wikipedia.org/wiki/Karlheinz_Deschner#cite_note-1
Haapsalu tapamaja

**Haapsalu tapamaja** oli lihakombinaat, mis tegutses Haapsalus 20. sajandil.

Tapamaja rajati 1902. aastal, hiljem lisandusid siia elektrijaam, külmhoone ja vorstitsehh. Nõukogude ajal oli tegemist Tallinna Liha- ja Konservikombinaadi Haapsalu tsehhiga. Linna südames asunud tapamaja tekitas elavaid arutelusid nii halva lõhna kui ka puuduliku hügieenitingimuste tõttu. 1995. aastal lõpetas pankrotistunud ettevõte oma tegevuse, enamus tootmishoonetest lammutati 2005. aastal. Kompleksis on säilinud 1907. aastast pärinev kontorihoone, mis on arvatud XX sajandi arhitektuuripärandi loendisse.

## Viited
Hele Siimon

**Hele Siimon** (1978. aastani **Hele Otsmaa**; 8. märts 1959 Tallinn – 18. veebruar 2024) oli eesti füüsik ja õpetaja.

Ta lõpetas 1977. aastal Tallinna 2. Keskkooli, 1983 Tartu Riikliku Ülikooli füüsika erialal ja 1989 aspirantuuri ja kaitses 1993. aastal füüsikas filosoofiadoktori väitekirja “Atomic layer molecular beam epitaxy of A2B6 compounds described on the basis of kinetic equations model” ("A2B6 ühendite aatomkihtepifaksia molekulaarkimpudest. Modelleerimine kineetiliste võrrandite põhjal").

Siimon oli aastatel 1983–1986 Aluvere 8-klassilise Kooli õpetaja. 

Aastatel 1986–1989 oli ta Tartu Riikliku Ülikooli elektroluminestsentsi ja pooljuhtide labori nooremteadur, 1989–1992 teadur, 1993–1996 eksperimentaalfüüsika ja tehnoloogia instituudi ning tehnoloogiakeskuse vanemteadur, 1995–1996 ühtlasi AS Renteks arvutikonsultant, 1996–2004 Tartu Ülikooli materjaliteaduse instituudi lektor, 2004–2007 füüsika instituudi erakorraline teadur, ühtlasi 2006–2024 materjaliteaduse õppekava programmijuht Tartu Ülikooli füüsika-keemiateaduskonnas (2007. aastast loodus- ja tehnoloogiateaduskonnas). Tema uurimisvaldkond oli siirdekihtide tekkemehhanismid, siirde- ja pinnakihtide osa üliõhukestel oksiidkihtidel, kristallide kasv, arvutisimulatsioonid. Ta on avaldanud 19 teadusartiklit.

## Isiklikku
Tema isa oli tehnikateadlane Vello Otsmaa, ema oli majandusteadlane Svea Otsmaa.

## Viited
Lihula linnuselään

**Lihula linnuselään** oli Läänemaal Rootsi riigi võimu alla minekul  Eestimaa hertsogkonnas  moodustatud linnuselään, mis hõlmas Lihula, Kirbla, Karuse, Hanila, Mihkli ning osaliselt Martna kihelkonna mõisaid ja külasid. 

Linnuseläänide alla arvati Rootsi riigile kuuluvaid läänistamata alasid, läänid Läänemaal jagati omakorda mõisaläänideks. Linnuselääne valitsesid linnuseasehaldurid. Rootsiaegses Eestimaa hertsogkonnas oli 16. sajandi lõpul, 7 linnuselääni.

Rootsi väed vallutasid 1562. aastal Põhjamaade seitsmeaastases sõjas Läänemaa. Rootsi väe kontrolli alla läksid ka Lihula, 1. juunil 1562 ja Koluvere loss. Piirkonna kaitse anti üle kohalikele aadlikele, kuid 5. oktoobril 1563 vallutasid poolakate väed linnuse. Haimre Dietrich Fahrensbach, Clas Aderkas, Henrik Liewen ja Jürgen Uxkull vangistati rootslaste pool ja viidi vangidena Stockholmi,  Läänemaa stiftifoogt (1561–1570) Tagavere mõisnik Claus Aderkas põgenes ja mõis riigistati, Lieveni ja Fahrensbachi mõisad võeti neilt ära, kuna ei allunud Rootsi kuningale vaid toetasid vasallidena  sõjas Taanit ja hertsog Magnust.

Rootsi riigile kuulunud läänistamata aladega linnuselääni ei suudetud aga koos hoida, sest Lihulast ei kujunenud tugevat keskust. Juba 1615. aastaks oli lään juba osadena välja jagatud, mida sõdiv Rootsi riik ei suutnud enam välja lunastada. Rootsi riik hakkas majandusolukorra leevendamiseks Harju-Viru õiguse järgi Rootsi kõrgaadlile maid müüma. 

Aastatel 1631–1691 oli Lihula linnuselään läänistatuna Totti suguvõsa valduses. 1630/31. aastal ostis Lihula mõisalääni Rootsi sõjaväelane ja poliitik Åke Henriksson Tott (1598–1640), kes asus kokku koguma endise linnuselääni maid. Tema poeg, Liivimaa kindralkuberner (1666–1671) krahv Claes Tott (1630–1674), kellele kuulusid muu hulgas Läänemaal isalt päritud Lihula kihelkonna Lihula ja Karuse kihelkonna Matsalu, ning Kirbla kihelkonna Keskküla mõis, on tuntud oma 1668. aasta maapolitseikorralduse poolest, millega piirati talupoegade liikumisvabadust ning juurutati sunnismaisust.. 

Krahv Totti surma järel päris tema Läänemaal asunud mõisad päris tema onu, vabahärra, admiral ja Rootsi reduktsioonikollegiumi president Sten Nilsson Bielke  (1624–1684).

## Viited

## Vaata ka
*Lihula linnus
## Välislingid
*
Raigo Soidra

**Raigo Soidra** (14. veebruar 1929 Tartu – 5. oktoober 2005 Tartu) oli eesti tehnikateadlane.

## Elulugu
Ta lõpetas aastal 1947 Tallinna 2. Keskkooli, 1952 Tallinna Polütehnilise Instituudi ehitusteaduskonna tööstustsiviilehituse insenerina, sai 1965 tehnikakandidaadi kraadi väitekirjaga “Pindaktiivsete plastifikaatorite mõju põlevkivituhk-tsementmörtide ja betoonide omadustele”, täiendas end 1982 Läti Põllumajanduse Akadeemias ehitusõpetuse alal.

Soidra oli aastatel 1952–1954 Eesti Põllumajandusakadeemia kujutava geomeetria ja graafika kateedri assistent, 1954–1967 ehitusmehaanika kateedri vanemõpetaja, 1967–1969 dotsendi kohusetäitja, 1969–1992 dotsent, 1992–1994 Eesti Põllumajandusülikooli põllumajandusehituse õppetooli dotsent, 1994–1999 maaehituse instituudi dotsent, 2000. aastast pensionil. Ta õpetas tehnilist joonestamist, tugevusõpetust, insenerikonstruktsioone, ehitusõpetust, projekteerimise aluseid, ehitusökonoomikat ja organiseerimist, koostas õppevahendeid, avaldas töid betooni ja mördi omaduste parandamise, põllumajandushoonete kujunduse ja konstruktsioonide alalt, umbes 20 teaduspublikatsiooni.

## Isiklikku
Tema abikaasa oli keemik Kadri Soidra, vend oli majandusteadlane ja diplomaat Ivo Soidra, isa ametnik Agu Soidra.

## Viited


## Välislingid

* Raigo Soidra 50 Põllumajanduse Akadeemia, 15. veebruar 1979
* Jakub Kõo. In memoriam. Raigo Soidra. 29.02.1929–05.10.2005 Maaülikool, 20. oktoober 2005
Toivo Keinänen

**Toivo Keinänen** (sündinud 2. oktoobril 2002) on soome maletaja, rahvusvaheline meister (2019). 

Ta sai 14-aastaselt FIDE-lt meistri ja 17-aastaselt rahvusvahelise meistri nimetuse. 2019. aastal tuli ta Soome malemeistriks. 

2021. aastal võttis Keinänen osa Poolas Katowices Euroopa meistrivõistlustest kiir- ja välkmales, kus saavutas kaks kaheksandat kohta.

2023. aastal osales ta koos abikaasa Anastasia Keinäneniga Viljandis peetud Ilmar Raua 57. mälestusturniiril, mille ta võitis.

## Välislingid
*Toivo Keinänen FIDE andmebaasis
2023. aasta Ilmar Raua mälestusturniir

**Ilmar Raua 57. mälestusturniir** oli 2023. aastal Viljandis peetud Ilmar Raua mälestusturniir males. 

2.–9. juulini 2023 Viljandis toimunud 57 osavõtjaga rahvusvahelise turniiri koosseisus oli maletajaid peamiselt Eestist. Väljastpoolt Eestit osales turniiril 15 maletajat, sealhulgas kolm suurmeistrit ja neli rahvusvahelist meistrit.

Turniiri korraldaja oli Toomas Valgemäe, peakohtunik FIDE arbiiter Tarmo Tuul ja kohtunik Gert Elmaste. Turniiril mängiti Šveitsi süsteemis 9 vooru.

## Turniiri lõplik paremusjärjestus (1.–10. koht)
1. IM Toivo Keinänen (Soome) [7p 9-st]; 2.–4. GM Normunds Miezis (Läti), GM Nikita Maiorov (FIDE/Valgevene) ja IM Vaidas Sakalauskas (Leedu) [6,5p]; 5.–10. GM Tomas Laurušas (Leedu), GM Meelis Kanep (Eesti), GM Kaido Külaots (Eesti), IM Tarvo Seeman (Eesti), IM Ido Porat (Iisrael) ja WFM Anastassia Sinitsina (Eesti) [6p].


Miezis rd6 4thEUIO.JPG|Normunds Miezis 
Nikita Maiorov 2012.jpg|Nikita Maiorov 
2010-Vaidas-Sakalauskas.JPG|Vaidas Sakalauskas 


Naistest oli edukaim Eesti maletaja Anastassia Sinitsina (üldarvestuses 5.–10. koht). Järgnesid Mai Narva (11. koht) ja Soomest Anastasia Keinänen (15. koht).

## 2023. aasta Eesti meistrivõistlused

57. mälestusturniir oli ühtlasi klassikalise male Eesti meeste/''open'' ja naiste meistrivõistlusteks ning U20 vanuseastme noormeeste/*open* ja neidude Eesti meistrivõistlusteks.

**Mehed/''open***: 1. [[RSM|GM]] [[Kaido Külaots]]; 2. [[WFM]] [[Anastassia Sinitsina]]; 3. GM [[Meelis Kanep]]

*'Naised**: 1. WFM Anastassia Sinitsõna; 2. [[IM]] [[Mai Narva]]; 3. WFM [[Triin Narva]].

**U20 *open***: 1. WFM Anastassia Sinitsõna; 2. [[Nikita Rõtšagov]]; 3. [[meistrikandidaat (male)|CM]] [[Dion Krivenko]].

**U20 neiud''': 1. WFM Anastassia Sinitsõna; 2. WFM Sofia Blohhin.

## Viited
Pszczyna maakond

**Pszczyna maakond** (poola keeles *powiat pszczyński*) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Pszczyna linn.

Pszczyna maakond likvideeriti 1975. aastal, kuid taastati 1. jaanuaril 1999.

## Haldusjaotus
Maakonna ainus linn on Pszczyna

Pszczyna maakonnas on kuus valda:
*Goczałkowice-Zdrój vald
*Kobióri vald
*Miedźna vald
*Pawłowice vald
*Pszczyna vald
*Suszeci vald

## Viited
Mart Soobik

**Mart Soobik** (sündinud 1. oktoobril 1962 Tallinnas) on eesti kasvatusteadlane ja õpetaja.

Ta lõpetas aastal 1981 Tallinna 2. Keskkooli, 1985 Tallinna Pedagoogilise Instituudi üldtehniliste distsipliinide ja tööõpetuse erialal, 1996 Tallinna Pedagoogikaülikoolis (TPÜ) kaugõppemagistrantuuri kasvatusteaduste erialal väitekirjaga “Pedagoogilise praktika täiustamine poiste tööõpetuse õpetajate koolitamisel Tallinna Pedagoogikaülikoolis”, 1999 Tallinna Keeltekooli soome keele erialal, sai 2015 Tallinna Ülikoolis filosoofiadoktori kraadi väitekirjaga "Innovative Trends in Technology Education. Teachers' and Students' Assessments of Technology Education in Estonian Basic Schools" ("Innovaatilised trendid tehnoloogiaõpetuses. Eesti põhikooli õpetajate ja õpilaste hinnangud tehnoloogiaõpetusele"), oli 2000–2005 ja 2011–2015 TPÜ ning 2001–2011 Turu Ülikooli doktorant, täiendas end Soomes, Rootsis, Taanis ja Norras.

Soobik oli aastatel 1985–1997 Tallinna Pääsküla Keskkooli tööõpetuse õpetaja, 1992–2006 TPÜ tööõpetuse didaktika lektor, ühtlasi 1998–2002 tööõpetuse didaktika lektoraadi ning 2002–2003 töö- ja tehnoloogiaõpetuse didaktika lektoraadi juhataja, 1998 Tallinna Inglise Kolledži tööõpetuse õpetaja, alates 2004. aastast Tallinna 21. Kooli ning 2006–2008 Viimsi Keskkooli töö- ja tehnoloogiaõpetuse õpetaja, 2016–2024 Tartu Ülikooli (TÜ) õppejõud ja 2024. aastast Viljandi kultuuriakadeemia tehnoloogiaõpetuse didaktika lektor.

Soobiku uurimisvaldkond on töö- ja tehnoloogiaõpetus üldhariduskoolis. Ta oli Eesti Tööõpetajate Seltsi asutajaliige (1994), esimees (1996–2000) ja liige (2000–2017), Riikliku Eksami- ja Kvalifikatsioonikeskuse tööõpetuse ainenõukogu esimees (1997–2010) ning atesteerimiskomisjoni töö- ja tehnoloogiaõpetuse ekspert (2000–2013), TÜ õppekava arenduskeskuse tehnoloogia valdkonna töörühma liige (2004–2006), Eesti Tehnoloogiakasvatuse Liidu asutaja ja juhatuse esimees (2004–), ajalehe Tehnoloogiakasvatus toimetaja (2004–), Eesti Õpetajate Ühenduste Koostöökoja juhatuse esimees (2011–2012). Ta on koostanud ja retsenseerinud õpikuid jm õppevahendeid õpetajatele, korraldanud nende täienduskoolitust ja õppereise, üliõpilaste vahetust Turu Üikooliga, avaldanud üle 40 teaduspublikatsiooni.

## Tunnustus

* 1997 Heino Liimetsa nimeline preemia
* 2018 Aasta põhikooli aineõpetaja
* 2018 Tallinna linna aasta põhikooliõpetaja

## Viited
Racibórzi maakond

**Racibórzi maakond** (poola keeles *powiat raciborski*) on 2. järgu haldusüksus (maakond) Poolas Sileesia vojevoodkonna lääneosas. Maakonna halduskeskus on Racibórzi linn. Racibórzi maakond piirneb edelas Tšehhiga.

Racibórzi maakond moodustati 1. jaanuaril 1999.

## Haldusjaotus
Maakonnas on kolm linna: Krzanowice, Kuźnia Raciborska ja Racibórz.

Racibórzi maakonnas on kaheksa valda:
*Kornowaci vald
*Krzanowice vald
*Krzyżanowice vald
*Kuźnia Raciborska vald
*Nędza vald
*Pietrowice Wielkie vald
*Racibórzi vald
*Rudniki vald

## Viited
Juhan Sõerd

**Juhan Sõerd** (17. märts 1929 Tallinn – 26. jaanuar 1994 Tallinn) oli eesti psühholoog.

## Elulugu
Ta lõpetas aastal 1948 Tallinna 2. Keskkooli, 1953 Tartu Riikliku Ülikooli ajaloo- ja keeleteaduskonna loogika ja psühholoogia osakonna, sai 1972 psühholoogiakandidaadi kraadi väitekirjaga “Signaalsüsteemide suhte tüpoloogiliste iseärasuste mõjust teadmiste omandamisele V–VIII klassis”.

Sõerd oli aastatel 1953–1959 Eesti NSV Vabariiklik Õpetajate Täiendusinstituudi psühholoogilise ja pedagoogilise kabineti juhataja, 1959–1991 Eesti NSV Pedagoogika Teadusliku Uurimise Instituudi (PTUI) teadur ja 1967. aastast pedagoogilise psühholoogia labori juhataja, 1991–1992 Tallinna Pedagoogikaülikooli pedaoogikauuringute instituudi laborijuhataja, 1992–1994 Riigikaitse Akadeemia hingeteaduste õppetooli juhataja, õpetas lapse- ja üldpsühholoogiat.

Sõerdi uurimisvaldkonnad olid pedagoogika ja lapsepsühholoogia, psühhodiagnostika, kutsesuunitlus, kooli psühholoogia teenistus. Ta oli esimesi, kes hakkas propageerima ja kasutama psühhodiagnostilisi teste, rajas 1967 PTUI-s Eestis esimese pedagoogilise psühholoogia labori, kus juhendas psühhodiagnostiliste testide väljatöötamist ja standardiseerimist, uuris ka võimetestide kasutamist kutsesuunitluses ja kooli psühholoogia teenistuses, osales psühholoogia ja pedagoogika terminoloogia loomisel, levitas aktiivselt psühholoogiaalaseid teadmisi, avaldas arvukalt aimetrükiseid (raamat "Psühholoogia kõigile", Tallinn, 1992). Ta oli Tallinna Kultuuriülikooli psühholoogia osakonna asutaja ja selle kauaaegne juhataja, Ühiskondliku Pedagoogika Uurimise Instituudi psühhodiagnostika sektori juhataja, Psühholoogide Seltsi juhatuse liige. Ta avaldas umbes 100 teaduspublikatsiooni.

## Isiklikku
Tema tütar oli ehtekunstnik ja õppejõud Kadri Mälk.

## Viited


## Välislingid

* Leelo Tamm, Aavo Kivistik. Juhan Sõerd 70 Õpetajate Leht, 19. märts 1999
* Peep Leppik. Elu muutub, aga teadus mitte opleht.ee, 30. jaanuar 2024
Washingtoni metroo

**Washingtoni metroo** (inglise keeles sageli lühendatult **Metro** ja ametlikult **Metrorail**) on metroo, mis teenindab Ameerika Ühendriikide Washingtoni suurlinnapiirkonda. Metrood haldab Washington Metropolitan Area Transit Authority (WMATA), mis opereerib ka Metrobusi teenust Metro nime all. 1976. aastal avatud metroo koosneb tänapäeval kuuest liinist, millel on 98 jaama.

Metroo teenindab Washingtoni, aga ka mitut piirkonda Marylandi ja Virginia osariigis. Marylandis teenindab metroo Montgomery ja Prints George'i maakondi; Virginias Arlingtoni, Fairfaxi ja Loudouni maakondi ning Alexandria linna. Metroo viimane laiendus, milleks oli ühe liini muutmine ja uue jaama ehitamine, mis teenindab Potomac Yardi, avati 19. mail 2023. Metroo asub tihedama asustusega piirkondades sügaval maa all, samas kui enamik äärelinna raudteest on maapinnal või kõrgemal. 

2023. aastal oli süsteemil 136 303 200 sõitjat ning 2024. aasta teise kvartali seisuga oli sel 576 300 sõitjat nädalas, mis teeb sellest New Yorgi järel reisijate arvu poolest USA suuruselt teise metroo. 2008. aasta juunis püstitas Washingtoni metroo kasutusarvu rekordi kui kuu aja jooksul sõitis sellega 19 729 641 reisijat ehk 798 456 reisijat päevas. Piletihinnad sõltuvad läbitud vahemaast, kellaajast ja reisija kasutatava kaardi tüübist. 

## Viited
Baltoro Muztagh

**Baltoro Muztagh** (urdu keeles بلتورو موز تاغ, hiina keeles 巴爾托洛慕士塔格山, *[[pinyin]]*is *Bā'ěrtuōluò Mùshìtǎgé Shān*) on mäeahelik Karakoramis, maksimaalse kõrgusega 8611 m. 

Mäeahelik jääb Baltoro liustikust põhja ja ida poole. Territoriaalselt jääb ta Pakistani (Gilgit-Baltistan) ja Hiina (Xinjiang) aladele.

Mäahelikus on neli üle 8000 meetri kõrgust mäge:
*K2 (8611 m)
*Gasherbrum I (8080 m)
*Broad Peak (8051 m)
*Gasherbrum II (8034 m)

## Välislingid
Rein Talvik

**Rein Talvik** (18. november 1928 Narva – 14. juuni 1988 Tallinn) oli eesti tehnikateadlane ja õpetaja.

Ta lõpetas 1948. aastal Tallinna 2. Keskkooli, 1953. aastal Tallinna Polütehnilise Instituudi (TPI) mehaanikateaduskonna masinaehitustehnoloogia, metallilõikepinkide ja -instrumentide erialal, 1965. aastal Moskva Keemiamasinaehituse Instituudis aspirantuuri, sai 1967. aastal samas tehnikakandidaadi kraadi, väitekiri käsitles jõudude uurimist masinvormides suuremõõtmeliste klaasplastist toodete valmistamisel.

Talvik oli aastatel 1953–1960 Tallinna Polütehnikumi masinaehituse eriainete õpetaja, 1960–1962 Elektrotehnika Teadusliku Uurimise Instituudi plastmasside labori vaneminsener ja vanemteadur, 1965–1968 Projekteerimis-Tehnoloogilise ja Teadusliku Uurimise Instituudi plastmasside labori grupijuht ja osakonnajuhataja, 1969 TPI masinaehitustehnoloogia kateedri vanemõpetaja, 1969–1988 dotsent, ühtlasi 1974–1975 kaugõppeteaduskonna prodekaan ja 1975–1988 dekaan. Ta õpetas masinaehitustehnoloogiat ja metallilõikepinke.

Talviku uurimisvaldkonnad olid optimaalsed tehnoloogilised protsessid mehaanilisel töötlemisel, protsesside projekteerimise metoodika automaatsetele projekteerimissüsteemidele, tehnoloogiliste rakiste valik ja täpsus. Ta avaldas 10 teaduspublikatsiooni.

## Viited


## Välislingid

* Rein Talvik 50 Tallinna Polütehnik, 17. november 1978
Mahalangur Himal

**Mahalangur Himal** (nepali keeles महालङ्गूर हिमाल) on mäeahelik Himaalajas, maailma kõrgeim ahelik, maksimaalse kõrgusega 8848 m. 

Mäeahelik jääb Nepali  ja Hiina piirile, hõlmates Nepalis Solukhumbu ringkonna ja Sańkhuvāsabhā ringkonna ning Hiinas Tiibeti Tingri maakonna territooriume.

Mäeahelikus on neli üle 8000 meetri kõrgust mäge:
*Džomolungma (8848 m)
*Lhotse (8516 m)
*Makalu (8485 m)
*Cho Oyu (8188 m)

## Rahvuspargid
Mahalangur Himali Nepali poolsel küljel on kaks rahvusparki: UNESCO maailmapärandi nimistusse kuuluv Sagarmāthā rahvuspark läänes ja selle idapoolne laiendus Makalu Baruni rahvuspark. Mäeaheliku põhjaküljel asub Qomolangma riiklik looduskaitseala.

## Välislingid
Olev Tauts

**Olev Tauts** (28. veebruar 1941 Tallinn – 31. märts 2020) oli eesti majandusteadlane.

Ta lõpetas aastal 1959 Tallinna 2. Keskkooli, 1968 Tallinna Polütehnilise Instituudi (TPI) toiduainete tehnoloogia erialal, 1974 samas aspirantuuri, sai 1978 Moskva Liha- ja Piimatehnoloogia Instituudis tehnikakandidaadi kraadi väitekirjaga „Разработка методики анализа и изучение содержания N–нитрозаминов и их предшественников в мясных и рыбных товарах”.

Tauts oli aastatel 1969–1971 ja 1974–1976 TPI toiduainete labori vaneminsener, 1976–1992 labori juhataja, 1992. aastast TTÜ toiduainete instituudi assistent. Tema uurimisvaldkonnad olid toiduainete tehnoloogia, analüütika ja seadusandlus. Ta avaldas ligi 100 teaduspublikatsiooni.

## Viited


## Välislingid

* Kadi Heinsalu. Toiduaineseadus vajalik Äripäev, 23. veebruar 1994
Jüri Tedrema

**Jüri Tedrema** (21. veebruar 1929 Raasiku vald, Harjumaa – 1. august 1995 Tartu) oli eesti loomaarstiteadlane.

Ta lõpetas aastal 1948 Tallinna 2. Keskkooli, 1953 Eesti Põllumajandusakadeemia (EPA) veterinaariateaduskonna, 1956 samas aspirantuuri, sai 1958 veterinaariakandidaadi kraadi väitekirjaga „Aknapilukaudse ventilatsiooniga sigalate mikrokliima ja selle reguleerimine”.

Tedrema oli aastatel 1956–1957 EPA füsioloogia ja loomatervishoiu kateedri vanemlaborant, 1957–1961 assistent, 1961–1963 vanemõpetaja, 1963–1976 dotsent, 1976–1994 patoloogilise anatoomia, parasitoloogia ja loomatervishoiu kateedri dotsent, 1994–1995 EPMÜ teraapia instituudi dotsent. Tema uurimisvaldkond oli loomapidamishoonete, peamiselt sigalate mikrokliima ja söötade kvaliteet, sigalate ventilatsioonisüsteemide täiustamine ja mikrokliima optimeerimine. Ta avaldas 36 teaduspublikatsiooni.

## Viited


## Välislingid

* Jüri Tedrema 50 Põllumajanduse Akadeemia, 22. veebruar 1979
2022. aasta maleolümpia

**44. maleolümpia** (inglise keeles *44th Chess Olympiad*) oli 2022. aastal Indias Chennais FIDE egiidi all peetud maleolümpia. 

Maleolümpia toimus 28. juulist – 10. augustini 2022 Chennais. Lahtises (*open*-) kategoorias osales 188 võistkonda ja naiste kategoorias 162 naiskonda (korraldajariiki Indiat esindasid kolm võistkonda ja kolm naiskonda). Mängiti ajakontrolliga 90 minutit 40 käigule, mille järel anti 30 minutit mängu lõpuni ühes 30 sekundi lisandumisega iga käigu kohta. 

Maleolümpia peakohtunik oli rahvusvaheline arbiiter Laurent Freyd (Prantsusmaa). Turniiridirektor oli Bharat Singh Chauhan (India).
__NOTOC__
## Maleolümpia medalistid
*Lahtises kategoorias:   Usbekistan,   Armeenia,   India II võistkond
*Naiste kategoorias:   Ukraina,   Gruusia,   India I naiskond

## Eesti esinemine maleolümpial
Eesti võistkond (*open*-koondis) sai 56. koha, naiskond 26. koha. 

*Open*-koondises mängisid Kalle Kiik, Kirill Chukavin, Aleksandr Volodin, Andrei Šiškov ja Meelis Kanep ning naiste koondises Mai Narva, Margareth Olde, Anastassia Sinitsina, Triin Narva ja Sofia Blohhin. Nii *open*-koondise kui ka naiskonna kapten oli suurmeister Kaido Külaots.

Eesti meestest oli resultatiivseim neljandal laual mänginud Meelis Kanep (3,5 punkti 5-st), naistest teisel-kolmandal laual mänginud Anastassia Sinitsina, kes kogus 7 punkti 10-st. Esimesel laual mänginud Mai Narva sai 5 punkti 9-st, seejuures võitis kohtumises Armeeniaga rahvusvahelist suurmeistrit Elina Danijeljani.

## FIDE kongress
Olümpia ajal toimus ka FIDE 93. kongress, kus valiti ka FIDE president uueks ametiajaks (2022–2026).

## Välislingid

*44th Chess Olympiad 2022. chess-results.com
*Eestist läheb maleolümpiale kümneliikmeline koondis. sport.err.ee, 25. juuli 2022
*Mai Narva: tahaks olümpial 20 hulka saada. sport.err.ee, 25. juuli 2022 (koos videoga)
2024. aasta maleolümpia

**45. maleolümpia** (inglise keeles *45th Chess Olympiad*) oli 2024. aastal Budapestis FIDE egiidi all peetud maleolümpia. 

Maleolümpia toimus 10.–23. septembril 2024 Budapestis. Lahtises kategoorias (*open*-) osales 197 võistkonda, naiste kategoorias 183 naiskonda (korraldajariiki Ungarit esindasid kolm võistkonda ja kolm naiskonda). Mängiti ajakontrolliga 90 minutit 40 käigule, mille järel anti 30 minutit mängu lõpuni ühes 30 sekundi lisandumisega iga käigu kohta. 

Maleolümpia peakohtunik oli rahvusvaheline arbiiter Ivan Syrovy (Slovakkia). Turniiridirektor oli Robert Kapas (Ungari).

## Maleolümpia medalistid
*Lahtises kategoorias:   India,   USA,   Usbekistan
*Naiste kategoorias:   India,   Kasahstan,   USA

## Eesti esinemine maleolümpial
Eesti võistkond (*open*-koondis) sai 51. koha, naiskond 33. koha. 

*Open*-koondises mängisid Kaido Külaots, Aleksandr Volodin, Tarvo Seeman, Meelis Kanep ja Andrei Timošin ning naiste koondises Mai Narva, Margareth Olde, Sofia Blohhin, Triin Narva ja Grete Olde. *Open*-koondise kapten oli Villu Otsmann ja naiskonna kapten oli suurmeister Jaan Ehlvest. Eesti malekoondiste suurtoetaja oli Trigon Capital, kelle juht valiti 2023. aastal Eesti Maleliidu presidendiks.

## FIDE kongress
Olümpia ajal toimus ka FIDE 95. kongress, kus FIDE peaassamblee kinnitas Venemaa ja Valgevene mängijatele kehtestatud osalemiskeelu.

## Välislingid

*45th Chess Olympiad Budapest 2024 Open. chess-results.com
*Eesti sõidab maleolümpiale tugeva koondisega. sport.err.ee, 9. september 2024
*Ehlvest sõidab maleolümpiale. sport.err.ee, 9. september 2024 (koos videoga)
*Eesti naiskond tõusis maleolümpial 25. kohale. sport.delfi.ee, 21. september 2024
Sulţān bin Khalīfah Āl Nahayān

Šeik **Sulţān bin Khalīfah Shakhbūţ Āl Nahayān** (سلطان بن خليفة بن شخبوط آل نهيان; sündinud 1982) on Araabia Ühendemiraatide maletegelane, rahvusvaheline organisaator (2012) 

Ta on 2006. aastast Aasia Maleföderatsiooni president. Hiljaaegu valiti Sulţān bin Khalīfah Āl Nahayān selle föderatsiooni presidendi viiendaks ametiajaks järjest. Teisi kandidaate valimistel üles ei seatud. Ühtlasi on ta FIDE Aasia kontinendipresident ja FIDE nõukogu liige.

Aprillis 2024 autasustas Venemaa president Vladimir Putin šeik Sulţān bin Khalīfah bin Shakhbūţ Āl Nahayāni Sõpruse ordeniga panuse eest male populariseerimisel. Aasta varem oli Aasia Maleföderatsiooni (ACF) assamblee ratifitseerinud Venemaa Maleföderatsiooni ülemineku Euroopa Maleliidust ACF-i. 

## Viited

## Välislingid
*Sulţān bin Khalīfah Āl Nahayān FIDE andmebaasis
Rybniki maakond

**Rybniki maakond** (poola keeles *powiat rybnicki*) on 2. järgu haldusüksus (maakond) Poolas Sileesia vojevoodkonna lääneosas. Maakonna keskus asub Rybniki linnas, mis maakonna koosseisu ei kuulu.

Rybniki maakond moodustati 1. jaanuaril 1999.

## Haldusjaotus
Maakonnas ainus linn on Czerwionka-Leszczyny.

Rybniki maakonnas on viis valda:
*Czerwionka-Leszczyny vald
*Gaszowice vald
*Jejkowice vald
*Lyski vald
*Świerklany vald

## Viited
Tarnowskie Góry maakond

**Tarnowskie Góry maakond** (poola keeles *powiat tarnogórski*) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Tarnowskie Góry linn.

Tarnowskie Góry maakond moodustati 1. jaanuaril 1999.

## Haldusjaotus
Maakonnas on neli linna: Kalety, Miasteczko Śląskie, Radzionków ja Tarnowskie Góry.

Tarnowskie Góry maakonnas on viis valda:
*Krupski Młyni vald
*Ożarowice vald
*Świerklanieci vald
*Zbrosławice vald
*Tworógi vald

## Viited
Viisanõuded Albaania kodanikele

**Viisanõuded Albaania kodanikele** on teiste riikide ametiasutuste poolt Albaania kodanikele määratud administratiivsed piirangud nende riiki sisenemisel. Alates 2024 on Albaania kodanikel viisavaba pääs või antakse viisa saabumisel 123 riiki ja territooriumile, asetades Albaania passi reisimisvabaduse alusel 43. kohale Henley passiindeksi järgi.

## Viisanõuete kaart
Austin J. Tobin Plaza

**Austin J. Tobin Plaza** oli avalik väljak, mis asus Maailma Kaubanduskeskuse territooriumil alates 1966. aastast kuni selle hävimiseni 11. septembri rünnakute ajal 2001. aastal. Väljaku pindala oli 2,2 hektarit.

Väljak avati algse Maailma Kaubanduskeskuse osana 4. aprillil 1973 ja nimetati 1982. aastal ümber Austin Tobini järgi. Seal asusid mitmed skulptuurid, sealhulgas The Sphere ja Ideogram. Väljak sai 1993. aastal Maailma Kaubanduskeskuse pommiplahvatuses kannatada ja see hävis kaheksa aastat hiljem 11. septembri rünnakutes.

## Viited